BØNNER TIL GUDSTJENESTENS FORBØNS DEL

*Til familiegudstjeneste og ordinær gudstjeneste*

***FAMILIEGUDSTJENESTE:***

*FORBØN FOR FORFULGTE KRISTNE*

*Det kan tændes et lys for hver bøn.*

*Bønnerne kan læses op af præsten og/eller af børn/unge/konfirmander.*

*Brug også gerne bønner som er skrevet af barn/unge/konfirmander i menigheden.*

P Kære Gud, vi beder for alle dine børn på jorden.

Vær hos dem hele tiden, om natten og om dagen.

M Herre, hør vor bøn. *(Eller andet selvvalgt bønnesvar.)*

P Tak for, at alle som tror på dig, hører sammen.

Hjælp os at huske på, at alle kristne i verden er vore søskende.

M Herre, hør vor bøn.

P Vi beder for dem, som ikke kan få lov til at holde gudstjeneste, sådan som os.

Hjælp dem til at samles, og pas på dem.

M Herre, hør vor bøn.

P Vi beder for dem, som bliver arresteret af politiet, fordi de fortæller andre om Jesus.

Vær hos dem og trøst dem, og giv dem friheden tilbage.

M Herre, hør vor bøn.

P Vi beder for kristne, som må flygte fra deres hjem og søger et nyt sted at bo.

Beskyt dem og hjælp dem til at finde tryghed.

M Herre, hør vor bøn.

P Kære Gud, hjælp os, så vi kan hjælpe vore kristne søskende, som har det ondt.

Tak for, at vi kan bede for dem og ved at du hører os.

M Herre, hør vor bøn. Amen.

***ORDINÆR GUDSTJENESTE:***

*FORBØN FOR FORFULGTE KRISTNE*

*(Evt. kan tekst/musik fra «Litani for de forfulgte» bruges – se Ressursbanken på* [*www.stefanus.no*](http://www.stefanus.no)*. Det kan tændes et lys for hver bøn. I kan lade personer af forskellig nationalitet og alder tænde lysene, som et synlig tegn på at vi har kristne søskende over hele jorden.)*

P Gode Gud, Himmelske Far, tak for at vi må komme til dig med alle vore bønner. Vi ved, at du hører efter, når vi beder.

M Herre, hør vor bøn. *(Eller andet selvvalgt bønnesvar.)*

P I dag vil vi løfte frem for dig alle kristne som lider under ufrihed, undertrykkelse og forfølgelse. Hjælp os at huske på dem, så vi kan stå sammen med dem i bøn og handling.

M Herre, hør vor bøn.

P Vi beder om, at de forfulgte vil sætte deres håb og deres lid til dig, midt i deres lidelser. Giv beskyttelse til dem, som møder forfølgelse for dit navns skyld. Giv håb til vore forfulgte søskende.

M Herre, hør vor bøn.

P Vi beder om, at forfølgelsen vil slutte, (hvor den sker,) og at der bliver ægte trosfrihed. Vi beder om, at ofrene må få oprejsning og opleve retfærdigheden ske fyldest. Vi beder om, at alle, der begår overgreb og voldsmænd må holdes ansvarlige for deres handlinger.

*Alternativt*:

Vi beder om, at den dag må komme, da de, der nu forfølges, må opleve ægte trosfrihed. Vi beder om, at ofrene må få oprejsning. Vi beder om, at alle, der begår overgreb, må holdes ansvarlige for deres handlinger.

M Herre, hør vor bøn.

P Velsign og beskyt alle, som risikerer liv og tryghed for at hjælpe flygtninge. Lad dem vide, at de ikke er alene. Beskyt dem på deres farlige opgave med at bringe håb og trøst til mennesker på flugt.

M Herre, hør vor bøn.

P Vi beder for alle børn, som må lide, fordi de eller deres forældrene er kristne. Vi beder om, at du må beskytte barnet fra varige mén, både på sjæl og krop. Du ser, at mange børn er kommet bort fra deres familier. Tag vare på dem, og lad familierne genforenes.

M Herre, hør vor bøn.

*© Oversat fra norsk. Brugt med tilladelse fra Stefanusalliansen (www.stefanus.no)*